For at ansøge VM2018-Klubpuljen skal nedenstående ansøgningsformular udfyldes (hvis ikke sendes ansøgningen retur uden vurdering). Vær opmærksom på at skrive kort og præcist, så det tydeligt fremgår, hvad klubben ønsker at opnå, og hvordan I har tænkt jer at opnå det. Det er muligt at medsende en mere detaljeret og uddybende projektbeskrivelse, samt andet supplerende materiale.

Det er altid en god idé kort at drøfte initiativet med Udviklingskonsulent Christina Benn, *inden* ansøgningen sendes ind. På den måde spilder klubben ikke tiden på at skrive ansøgninger til DIU, som ikke kan give støtte. DIU giver gerne gode råd til, hvordan projektet kan gøres endnu mere aktuelt. Skriv eller ring til Christina på cbe@ishockey.dk eller tlf. 60763391

**Der kan søges til nyskabende initiativer i klubberne!**

**Der kan ikke søges til:**

* Tiltag der allerede er igangsat, der tidligere er afholdt eller er afprøvede i den pågældende klub
* Lønninger af interne medarbejdere (lønninger til eksternt konsulentarbejde kan forekomme)
* Administration
* Udstyr, inventar, faciliteter (det er dog muligt, at 25% af det ansøgte beløb kan gå til disse emner, såfremt det er en del af et større initiativ)

**Kriterier i vurderingen af initiativer**

* Er det et NYT initiativ? Initiativet bør være et nyt tiltag i den respektive klub, som ansøger. Det vil sige, at projektet godt kan være afprøvet i en anden klub. Det er dog ikke meningen, at man skal kopiere andre tiltag direkte, men man kan lade sig inspirere.
* Er flere klubber involveret i initiativet? DIU vil gerne belønne initiativer, der rammer flere klubber. F.eks. samarbejde mellem klubber om eksterne konsulenter eller lignende. Går man flere klubber sammen om et initiativ er det muligt at søge mere end de 50.000 kr. Alle klubber bruger stadig et lod i puljen. Hvis fire klubber f.eks. går sammen om at søge 100.000 kr., så bruger de alle 25.000 kr. som lod i puljen, og kan dermed ’kun’ søge 25.000 kr. yderligere til noget andet. Man kan selvfølgelig ikke søge mere end det svarer til 50.000 kr. pr. klub. Så fire klubber kan maks. søge 200.000 kr.
* Hvordan hænger tiltaget sammen med klubbens andre opgaver? Er det forsvarligt at give ekstra penge (og dermed ekstra arbejde) til talent- og elitearbejde, hvis klubben falder i medlemstal?
* Er initiativet bæredygtigt? Hvordan formår klubben at fortsætte viden eller resultater, når støtten ikke længere rækker?
* Er egenfinansiering en del af projektet?

**Bemærk:** Selvom DIU lægger vægt på, at initiativet er i tråd med strategiaftalen med DIF (se næste side), er det også muligt at søge støtte til andre initiativer - nye tiltag der ikke ellers havde været mulige i klubberne. Hvis initiativet ikke er i tråd med DIU’s strategiaftale med DIF, vil det dog kun være muligt at søge op til 30.000 kr. Der er en forventning om, at klubpuljestøttede initiativer tænkes ind i den fremadrettede drift, hvis det viser sig effektivt, da der ikke kan søges om midler til samme initiativ flere gange.

**Andre kriterier**

* En klub kan maks. støttes med 50.000 kr. om året (det vil sige, man godt kan lave flere mindre ansøgninger, så længe det samlede beløb ikke overstiger 50.000 kr. (30.000 kr. for initiativer som ikke er i tråd med DIU’s strategiaftale med DIF)).
* En klub sender et udførligt budget med, så det er muligt at se konkret, hvad pengene skal gå til.
* En klub kan maks. modtage støtte tre år i streg
* Projektansøgningen skal mailes til DIU, att.: Christina Benn på mail cbe@ishockey.dk
* Projektansøgningen skal altid sendes fra et bestyrelsesmedlem i klubben
* Projektansøgningen behandles af en komité, som består af administration/politikere (50/50): to relevante ansatte afhængigt af det ansøgte område og to fra DIU’s bestyrelse
* Klubben kan blive anmodet om supplerende informationer inden afgivelse af bevilling eller afslag
* Der skal påregnes en svartid på en måned fra kvittering for modtagelse af ansøgningen
* Beslutning om bevilling eller afslag vil altid blive ledsaget af begrundende bemærkninger
* Alle bevilgede projekter kan blive opslået på DIU’s hjemmeside som inspiration til andre klubber
* Alle bevilgede projekter skal, senest et år efter bevillingsdatoen, evalueres ud fra et evalueringsskema, som sendes sammen med bevillingsmailen, ellers kan beløbet helt/delvist forlanges retur.
* Man skal evaluere på foregående projekt, inden man kan søge til et nyt.

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**DIU’S strategiske spor for 2018-2021**

***Spor 1: Vi vil rekruttere 417 nye ishockeyspillere i alderen 0 – 12 år med særligt fokus på markedsføring af og rekruttering igennem Ishockeyens Dag.***

Rekruttering af børn skal fremtidsdrifte DIU såvel bredde- som elitemæssigt.

***Spor 2: Vi vil skabe bedre talentudvikling med fokus på træningskultur og gode træningsmiljøer igennem revidering af nuværende ATK, trænerlegitimation på alle niveauer og graduering af DIU’s kraftcentre.***

**ANSØGNINGSSKEMA – VM2018-KLUBPULJEN**

|  |  |
| --- | --- |
| **PROJEKTNAVN***Her anføres passende projektnavn* |  |
| **PROJEKTBESKRIVELSE***I nedenstående angives så udførligt som muligt projektets beskrivelse* |  |
| **INITIATIVET** *Beskriv meget kort og overordnet, hvad det er initiativet går ud på* |  |
| **BAGGRUND FOR IGANGSÆTNING OG FORMÅL** *Beskriv kort hvorfor det er vigtigt med dette initiativ, og hvilket problem jeres initiativ skal løse? Det kan også være et potentiale, I ønsker at indfri. Når I skal beskrive dette, kan I også tage udgangspunkt i, hvad der sker, hvis ikke I laver dette initiativ. Notér også gerne hvad I baserer det på.* |  |
| **MÅLSÆTNING** *Beskriv præcist hvad de(t) endelig mål er.* *Kan det måles kvantitativt, eller er det mere kvalitativt?**Hvad er resultatmålet/succeskriteriet?* Hvis det eksempelvis handler om at udvikle og implementere et rekrutteringstiltag, Hvornår er det så succesfuldt? Når tiltaget er udviklet? Når det er implementeret i klubben? Når medlemstallene viser, at der er kommet flere medlemmer i klubben?  |  |
| **HANDLINGER** *Her beskrives i overordnede træk, hvordan I vil opnå jeres målsætning.* *Hvad er de konkrete tiltag, og hvem skal løse dem?* Det er også vigtigt, at I skriver, hvordan jeres initiativ forankres på sigt. Bliver det en del af jeres drift fremadrettet? Hvordan sikrer I, at den opnåede viden ikke går tabt? |  |
| **ANDET** *Her har mulighed for at komme med yderligere information, som I tænker, DIU bør vide i vurderingen af ansøgningen.*  |  |
| **PROJEKTETS VARIGHED***Antal måneder eller år* |  |
| **ØKONOMI***Her angives projektets samlede budget, som også skal vise, hvor stor en egenbetaling klubben selv leverer.**Derudover vedhæftes et mere udførligt budget, hvor man kan se konkret, hvad økonomien skal gå til.*  |  |
| **ANSVARLIG FOR PROJEKTET**Projektet skal være forankret i mindst en formand eller andet bestyrelsesmedlem. Herudover må udførende ansvarlig gerne være andre (f.eks. leder eller træner) med navns nævnelse: |  |